Diari Oficial de la Generalitat Valenciana


Sumari del DOGV 5443, del 05-02-2007 (2007/86)

ORDE de 22 de desembre de 2006, de la Conselleria de Cultura, Educació i Esport, per la qual es determina el catàleg i la composició per unitats de les escoles infantils de primer cicle, de titularitat de la Generalitat.
----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5443

Data del DOGV
:   05-02-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/86


Data del document
:   22-12-2006

Organisme emissor
:   Conselleria de Cultura, Educació i Esport

Tipus de document
:   Ordre

Correcció d'errades

 Descriptors 

:   * Elda
    * Alcoi
    * Orihuela
    * Onda
    * Aldaia
    * Manises
    * Burjassot
    * Ibi
    * Paterna
    * Sagunt
    * Almassora
    * Vall d'Uixó, la
    * Petrer
    * València
    * Elx
    * Sax
    * Alzira
    * Benifairó de les Valls
    * Alacant
    * Onil
    * Castelló de la Plana
    * Nules
    * Guadassuar
    * Aspe
    * Monòver
    * Torrent
    * catàleg
    * centre d'ensenyament
    * ensenyament públic
    * educació preescolar

La xarxa de guarderies infantils de l'Institut Nacional d'Assistència Social (INAS) va ser transferida a la Generalitat pels reials decrets 251/1982, de 15 de gener, i 2.135/1984, de 10 d'octubre, i van ser assignades a la Conselleria de Cultura, Educació i Ciència pel Decret 25/1985 de 25 de juliol, de la Presidència de la Generalitat, i inscrites en el Registre de Centres Docents de la Comunitat Valenciana amb la denominació específica d'escoles infantils.   
Esta xarxa de centres de titularitat de la Generalitat i dependents de la Conselleria de Cultura, Educació i Esport ha anat incrementant-se, posteriorment, amb la creació de noves escoles infantils, com és el cas de l'EI La Font de la Rosa d'Aldaia, EI número 2 de Castelló - Grau i EI Prada, de Guadassuar.  
En estos centres, des de l'entrada en funcionament de la Llei Orgànica 1/1990, de 3 d'octubre d'Ordenació General del Sistema Educatiu, s'hi impartixen els ensenyaments del primer cicle de l'Educació Infantil.  
La Llei Orgànica 2/2006, de 3 de maig, d'Educació, en l'article 12.1 preveu que l'Educació Infantil és una etapa educativa amb identitat pròpia. Així mateix, en l'article 14.2 establix el caràcter educatiu dels cicles d'esta etapa.  
Per a l'adequada organització i funcionament d'estes escoles infantils és convenient determinar i actualitzar la seua composició per unitats per tal que, posteriorment, puga establir-se la relació de llocs de treball corresponents.  
Fent ús de les atribucions que em conferix l'article 35 de la Llei 5/1983, de 30 de desembre, de Govern Valencià,  
ORDENE  
Primer  
S'aprova la composició per unitats de les escoles infantils de primer cicle, de titularitat de la Generalitat, de conformitat amb el que establix l'annex de la present orde.  
Segon  
Les escoles infantils de primer cicle a què fa referència l'apartat primer impartiran les ensenyances corresponents al primer cicle de l'Educació Infantil.  
DISPOSICIONS ADDICIONALS  
Primera  
D'altra banda, per a atendre adequadament les necessitats de la variable demanda de llocs escolars en els distints trams d'edat, es faculten les direccions territorials de Cultura, Educació i Esport per poder autoritzar el funcionament de qualsevol altra distribució d'unitats per tram d'edat, sempre que no se supere el total d'unitats autoritzades i que les aules tinguen les dimensions requerides per albergar el grup d'alumnes que s'escolaritzen en elles, i que no se sobrepasse la ràtio establida en la legislació vigent per a cada tram d'edat.  
Segona  
La present disposició s'inscriurà en el Registre de Centres Docents de la Comunitat Valenciana.  
DISPOSICIONS FINALS  
Primera  
Autoritze les direccions generals de Règim Econòmic, d'Ensenyament i de Personal Docent, perquè, en l'àmbit de les seues respectives competències, adopten totes les mesures que siguen necessàries per al compliment del que disposa esta orde.  
Segona  
D'acord amb els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, contra la present orde, que posa fi a la via administrativa, es podrà interposar recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del conseller de Cultura, Educació i Esport en el termini d'un mes des de l'endemà de la publicació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos des de l'endemà de la publicació.  
València, 22 de desembre de 2006  
El conseller de Cultura, Educació i Esport,  
ALEJANDRO FONT DE MORA TURÓN  
ANNEX  
CATÀLEG DE LES ESCOLES INFANTILS DE PRIMER CICLE,   
DE TITULARITAT DE LA GENERALITAT   
 Nombre d'unitats  
Localitat Codi Denominació 0-1 1-2 2-3 Total  
 anys anys anys  
Alacant 90008072 Benacantil 0 2 2 4  
Alacant 04271981 Rayuela 0 2 5 7  
Alcoi 22772649 El Partidor 0 2 2 4  
Aspe 95931522 Peñas Blancas 0 4 4 8  
Elda 90306569 El Mirador 0 3 3 6  
Elda 43662205 El Puente 2 1 3 6  
Elda 75427230 Santa Infancia 0 2 2 4  
Elx 69321607 Aitana 0 1 4 5  
Elx 41854130 Alborada 0 1 4 5  
Elx 70519437 María Orts 0 1 4 5  
Ibi 74332703 El Salvador 0 3 3 6  
Monòver 64290569 Mare de Déu del Remei 0 2 4 6  
Onil 86215354 El Barranquet 0 3 4 7  
Orihuela 62704434 El Palmeral 1 2 3 6  
Orihuela 54482310 Virgen de Monserrate 0 2 2 4  
Petrer 03434346 Virgen del Remedio 0 2 4 6  
Sax 38155862 El Parque 0 3 3 6  
Almassora 22448333 San José 0 2 4 6  
Castelló de Nuestra Señora   
la Plana 22537971 de Lourdes 0 0 4 4  
Castelló de la   
Plana-Grau 87851670 Escola Infantill núm. 2 0 1 3 4  
La Vall   
d'Uixó 89945737 Sagrado Corazón 0 0 4 4  
Nules 12288273 Los Gorriones 0 2 2 4  
Onda 44923252 Sambori 0 3 4 7  
Aldaia 12614249 La Font de la Rosa 0 2 2 4  
Alzira 15034791 Tulell 0 2 4 6  
Benifairó   
de les Valls 44194831 El Tabalet 0 2 2 4  
Burjassot 31232304 Caperucita Roja 1 1 2 4  
Guadassuar 95697643 Prada 1 2 2 5  
Manises 77708697 Príncipe Valiente 0 3 4 7  
Paterna 10780333 El Molí 0 2 3 5  
Sagunt-Port 46006648 El Baladre 0 2 2 4  
Torrent 90762928 Pulgarcito 0 2 4 6  
València 30562031 Centro Social El Grao 0 3 4 7